Alternatura recorre el Puig Campana en una de les seues expedicions
30 de gener 2023

![](/media/0rodltse/29-01-23-puig-campana-alternatura.jpg?width=850&height=614.2578125)

El programa municipal d'oci alternatiu en la naturalesa, _Alternatura_, de la regidoria d'Activitat Física, Salut i Esports de l'Ajuntament de Sagunt va realitzar el passat cap de setmana una eixida al Puig Campana, muntanya situada en el municipi alacantí de Finestrat, a la comarca de la Marina Baixa.

El nivell de dificultat d'esta ruta era alt, ja que el KV té un gran desnivell i pedra solta en la canal. La ruta era circular, d'una distància de 15,6 km, un desnivell positiu de 1020 metres i una altitud màxima de 1400 metres. El temps de la ruta va ser de 6 hores.

Des de l'organització d’Alternatura han volgut destacar que la jornada va estar repleta de «**baixes temperatures acompanyades de pluja. Segons anàvem agafant altura es va anar convertint en neu i el termòmetre anava baixant i aconseguint temperatures sota zero. En el cim es van acumular grossàries considerables de neu acompanyats de ratxes fortes de vent**».

A causa del mal clima, la segona cimera programada en esta activitat, el cim de la muntanya Ponoig, no es va poder dur a terme: «**per seguretat i a causa del mal temps, l'ascensió a la segona cimera Ponoig, no la vam poder realitzar quedant ajornada per a una altra ocasió**», segons han explicat des de la regidoria.

*   [](http://www.facebook.com/sharer.php?u=https://aytosagunto.es/va/actualitat/alternatura-recorre-el-puig-campana-en-una-de-les-seues-expedicions/ "Facebook")
*   [](http://twitter.com/share?url=https://aytosagunto.es/va/actualitat/alternatura-recorre-el-puig-campana-en-una-de-les-seues-expedicions/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/alternatura-recorre-el-puig-campana-en-una-de-les-seues-expedicions/ "Linked In")
*   [](mailto:?body=https://aytosagunto.es/va/actualitat/alternatura-recorre-el-puig-campana-en-una-de-les-seues-expedicions/)